`Fira del Regal i Detalls´ a Fira Mercat Gandia
03 desembre 2019

## \`Fira del Regal i Detalls´ a Fira Mercat Gandia03 desembre 2019Última actualització: 14 juliol 2025

![](../gestion/img/_AO_8121-copia.jpg)  
  

El **regidor delegat de Polítiques Econòmiques i Comerç, Ferran Martínez Mendoza,** ha presentat aquest matí una nova edició de Fira Mercat Gandia. **“Fira Regals i Detalls”**, la setena de les 10 fires temàtiques, tindrà lloc del 5 al 7 de desembre i estarà dedicada als regals i detalls de Nadal. Obrirà dijous de 19 a 21 h. Divendres i dissabte, de 10 a 14 h i de 17 a 21 h. Amb la participació d’entre 15 i 20 expositors amb articles molt variats:

*   Esports i viatges.
*   Fotografia i informàtica.
*   Perfumeria i llar.
*   Joieria i complements.
*   Òptica.
*   Joguets i electrònica.
*   Salut i estètica.
*   Molts més detalls...

_“Una oportunitat per a les persones que estan pensant en comprar els regals de Nadal i podran fer-ho d’una forma senzilla, perquè es tracta d’una oferta variada en un mateix espai”,_ ha assegurat el regidor de Comerç.

**Rècord d’assistència**

D’altra banda, el regidor ha mostrat la seua satisfacció pels resultats de **Fira Mercat –“Prepara’t el Nadal”**, celebrada la setmana passada, que ha batut el rècord d’assistència de totes les fires celebrades fins ara amb 6.408 visitants. Si bé és cert que va obrir mig dia més, el diumenge, de forma experimental (en ser una fira nova que no estava contemplada en la programació inicial). El 66’77% provenia de Gandia front a un 33’22% de fora (24’34% de la resta de la Safor i 8’88% d’altres destinacions).

De nou, s’hi va obtindre una puntuació excel·lent per part de visitants: 9 (9’2 Gandia i 9’4 de la resta de la Safor). Els expositors també puntuen amb un 9 sobre 10 l’organització de la Fira.

_“És una satisfacció absoluta i una injecció per a continuar amb la resta de fires_”, ha conclòs Martínez.

[Twittear](https://twitter.com/share)